CELEX: 62015TN0618
Language: fi
Date: 2015-07-31 00:00:00
Title: Asia T-618/15: Kanne 31.7.2015 – Voigt v. parlamentti

21.3.2016   
            
            
               FI
            
            
               Euroopan unionin virallinen lehti
            
            
               C 106/35
            
         Kanne 31.7.2015 – Voigt v. parlamentti
   (Asia T-618/15)
   (2016/C 106/41)
   Oikeudenkäyntikieli: saksa
   
      Asianosaiset
   
   
      Kantaja: Udo Voigt (Bryssel, Belgia) (edustaja: asianajaja P. Richter)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin puhemiehen antaman kiellon käyttää Euroopan parlamentin tiloja kantajan 16.6.2015 pidettäväksi suunnittelemaa lehdistötilaisuutta varten
            
         
               —
            
            
               kumoamaan Euroopan parlamentin puhemiehen asettaman venäläisten lehdistötilaisuuteen osallistujien 16.6.2015 pidettyyn tilaisuuteen pääsyä koskevan kiellon
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste: perussopimusten rikkominen
               
                           —
                        
                        
                           Kantaja väittää, että pyydettyjen tilojen käyttöä koskevalla kiellolla sekä venäläisille osallistujille asetetulla tilaisuuteen pääsyä koskevalla kiellolla rikotaan perussopimuksia tai niiden täytäntöönpanosäännöksiä.
                        
                     
                           —
                        
                        
                           Kantajalla on poliittisten ryhmien kokouksia varten 4.7.2005 annetun Euroopan parlamentin puhemiehistön säännöstön mukaan oikeus saada pyydetyt tilat käyttöönsä. Kieltäytymiselle ei ollut olemassa poikkeusperusteita, koska tiloja ei ollut varattu kyseiseksi ajankohdaksi eikä suunnitellusta lehdistötilaisuudesta ollut vaaraa turvallisuudelle eikä myöskään parlamentin toiminnalle. Täten kantajan oikeutta tiedottaa parlamentaarisesta toiminnastaan haitattiin.
                        
                     
                           —
                        
                        
                           Venäläisille vieraille asetetulla tilaisuuteen pääsyä koskevalla kiellolla loukataan etniseen alkuperään ja kansalaisuuteen perustuvan syrjinnän kieltoa (Euroopan unionin perusoikeuskirjan 21 artiklan 1 kohta).
                        
                     
         
               2.
            
            
               Toinen kanneperuste: harkintavallan väärinkäyttö
               
                           —
                        
                        
                           Kantaja väittää, että Euroopan parlamentin puhemiehen toimet olivat selvästi puhtaasti mielivaltaisia ja täysin vastakkaisia primäärioikeudessa määrättyyn syrjintäkieltoon nähden.